Olav Hougen

Olav Hougen (født Haugen 2. september 1890 i østre Trysil, død 7. september 1943 i Steinkjer) var en norsk lærer, lokalpolitiker (Venstre), bokhandler og avisredaktør. Han var ordfører i Steinkjer 1937-39, redaktør for avisen Inntrøndelagen 1926-40 og redaktør for Trønder-Avisas forgjenger Nord-Trøndelag & Inntrøndelagen 1940-42.

Han vokste opp på gården Løvbekksetra mellom Østby og Ljørdalen, som den åttende av 12 barn i en søskenflokk hvor 10 vokste opp. Han tok eksamen på Elverum lærerskole 1913, og var i noen år lærer i Gjøvik før han i 1917 ble journalist i Porsgrunds Dagblad. Han var redaktør av skiensavisen Norig fra 1921 og giftet seg i 1924 med Bergljot Andersen (1899-1967) fra Holla.Slektsregister for etterkommerne til Gjertrud og Ola Haugen. Redigert av Gjertrud Sandvin. 2012 De flyttet i 1926 til Steinkjer, hvor han hadde fått avisjobb, og engasjerte seg i lokalt kulturarbeid og politikk.

Han satt i kommunestyret i to perioder, var ordfører 1937-39, og hadde også en rekke andre kommunale verv.Olav Hougen i steinkjerleksikonet.no

Sammen med søstera Oddveig Haugen (1894-1962, egentlig Magna Oddveig Haugen) etablerte han Steinkjer Bokhandel A/S i 1939.

Han var bror av læreren og forfatteren Ole Haugen-Flermoe, og gjennom søsteren Anne var han svoger med forfatteren Halvor Floden. Sønnen Sigbjørn Hougen og sønnesønnen Olav Hougen videreførte bokhandelen.

 Forfatterskap 
 «Steinkjersangen»Steinkjersangen i steinkjerleksikonet.no 
 «Nord-Trøndelagsangen»
 1921: Egtemenn, skjemtespel med songar, Norlis forlag i serien «spelstykke for ungdomslag». Nye utgaver 1926 og 1948 med tittelen Ektemenn
 1942: Bombesøndagen i Steinkjer og krigen i Innherred i aprildagene 1940, med tillegg om situasjonen i Steinkjer høsten 1940. Sist gjenutgitt 1978

 Referanser 

Kategori:Ordførere i Steinkjer
Kategori:Venstre-ordførere i Nord-Trøndelag
Kategori:Norske redaktører
Kategori:Norske dramatikere
Kategori:Nynorskforfattere
Kategori:Personer fra Trysil kommune